Lalab

Lalab nyaéta dangdaunnan, pupucukan, bungbuahan d.a. nyalinyit, kemir, daun kacang nu dipaké deungeun dahar jeung didaharna atah; ting. Seupan; konéng joho atawa konéng temen ogé sok dilalab.Danadibrata, R.A. Kamus Basa Sunda PT Kiblat Buku Utama. Bandung 2006. Halaman 384x. Lalab mangrupa kadaharan khas Sunda.
Ayeuna mah umumna dina lalab téh aya bonteng, salada, buncis, kacang panjang, tomat, leunca, kemangi,jeung terong. Kadang jenis sayuran anu ahéng dipaké ogé keur lalab, saperti peuteuy jeung jengkol.  Cara ngadahar lalab téh dicocolkeun kana sambel tarasi umumna langsung dina coét. Ayeuna mah lalab téh geus kasohor di Indonesia. Biasana pikeun deungeun sangu saperti hayam bakar atawa goreng, pais atawa pepes, pecel lélé, jeung rupa-rupa beuleum lauk atawa goreng jeung sajabana.
Masarakat Sunda anu perenahna di Jawa Kulon miboga budaya jeung pangaweruh anu paheut jeung alam sabudeureuna. Salain pikeun kadaharan lalab téh miboga manfaat nyaéta pikeun kaséhatan. Lalab miboga fungsi pikeun sumber énérgi. Zat-zat anu nyangkaruk dina lalab nyaéta karbohidrat, lemak, protéin, vitamin, jeung mineral.Suriawiria Unus, Lalab Dalam Budaya dan Kehidupan Masarakat Sunda. Granesia. Bandung 1987. Halaman 11-12 x
Lalab lain ngan saukur pikeun coél sambel wungkul tapi bisa diolah jadi kadaharan anu anyar. Sababaraha kadaharan anu bahan dasarna tina lalab nyaéta karédok, pencok, loték, reuceuh jeung ulukutek.

Bagian tutuwuhan pikeun jadi lalab
 Bagian pucuk jeung daun anu ngora nu alus pikeun kaséhatan, utamana pikeun kacantikan sangkan awét anom jeung lemes kulitna. di antarana :
Roay peda jeung roay kurupuk
Bonténg        
Engkol
Gandaria
Gedang
Buni
Kadongdong Cina
Jaat
Jambu bol
Jambu médé
Kangkung
Kacang panjang
Kastuba
Katuk
Leunca
Lobak
Surawung
Baluntas
Saladah cai jeung saladah bokor
Cangkudu      
Kosambi
Jongé
Génjér
Marémé 

Bagéan kembang pikeun lalab:
Comrang
Gedang
Kadongdong Cina
Leunca
Surawung
Takokak

Bagéan buah ngora pikeun lalab:
Buncis
Hiris
Jaat
Jagong
Pari
Nangka
Waluh siem
Kacang panjang
Gedang
Jéngkol

Lalab di jaman kiwari

Pepelakan anu ti mimiti pucuk, daun, kembang, buah, watang jeung beubeutian miboga mangpaat zat gizi anu alus pikeun kesehatan.
Sababaraha lalab miboga peran pikeun nyingkahan panyakit nyaéta di antarana : 
'Kencing manis atawa diabetes mellitus' bisa diobatan ku 3 jenis lalab, nyaéta konéng gedé, temulawak, jengkol jeung peuteuy.
Panyakit maag bisa diobatan ku konéng, carana nyaéta konéng diparud, tambahan ku cai asak tuluy disaring jeung tambahan ku kokonéngna endog, tuluy diinumkeun unggal isuk-isuk. 
Obat lemah syahwat jeung awet anom ku cara nyampurkeun 5 seureuh anu garing ditambah saeutik pedes jeung ragi kuéh, direndos nepi ka lembut jadi tipung. 
Bau baham jeung awak: ku cara ngadahar baluntas jeung nginum cai daun seureuh.

Referensi

Category:Kadaharan